ຊີວິດກຳລັງກັບຄືນສູ່ປົກກະຕິ ໃນຂະນະທີ່ຫຼາຍປະເທດ ຫຼຸດຜ່ອນມາດຕະການຫ້າມ ໂຣກລະບາດ
ອິຕາລີ ໄດ້ສູ້ທົນກັບມາດຕະການຫ້າມ ທີ່ເຂົ້າໆອອກໆທັງຫຼາຍ ນັບຕັ້ງແຕ່ປີກາຍນີ້ ເວລາທີ່ປະເທດໄດ້ກາຍເປັນນຶ່ງ ໃນຈຸດສູນກາງ COVID-19 ແຫ່ງທຳອິດຂອງໂລກ. 
ເມື່ອວັນອັງຄານທີ່ຜ່ານມາ, ປະເທດ ອິຕາລີ ໄດ້ຍົກເລີກຂໍ້ຫ້າມຮັບປະທານອາຫານຢູ່ໃນຮ້ານ, ເຢຍຣະມັນ ໄດ້ຫຼຸດລະດັບຄວາມສ່ຽງຂອງໄວຣັສໂຄໂຣນາຈາກສູງຫຼາຍລົງເປັນສູງ, ແລະ ອິສຣາແອລ ໄດ້ຍົກເລີກການຫ້າມໂຣກລະບາດຕ່າງໆເກືອບໝົດທຸກອັນ ນັກຂ່າວວີໂອເອ ມາຣຽມມາ ດີອາລໂລ (Mariama Diallo) ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳລາຍລະອຽດມາ ສະເໜີທ່ານໃນອັນດັບຕໍ່ໄປ ປະຊາຊົນ ອິຕາລີ ໄດ້ມີຄວາມຍິນດີກັບການສິ້ນສຸດລົງຂອງມາດຕະການກັກບໍລິເວນໂຣກລະບາດເປັນເວລາຫຼາຍເດືອນ ສຳລັບບາງຄົນ, ການດື່ມກາເຟຢູ່ໃນຮ້ານກາເຟທີ່ເຂົາເຈົ້າມັກນັ້ນໄດ້ເຮັດໃຫ້ເຂົາເຈົ້ານຶກເຖິງຄວາມສຸກທີ່ລຽບສະບາຍທີ່ໄດ້ປະຕິເສດເຂົາເຈົ້າມາດົນນານ ທ່ານ ປາວໂລ ເລໂອນີ, ຜູ້ອາໄສຢູ່ນະຄອນຫຼວງ ໂຣມ ໄດ້ກ່າວວ່າ “ນີ້ແມ່ນ ສັນຍານຫຼາຍຢ່າງ ກ່ຽວກັບ ການເລີ່ມຕົ້ນໃໝ່ອີກຄັ້ງ ກາເຟຈອກນຶ່ງເຮັດໃຫ້ພວກເຮົາມີຄວາມຮູ້ສຶກ ກ່ຽວກັບ ການດຳລົງຊີວິດທີ່ງຽບສະຫງົບອີກຄັ້ງນຶ່ງ ” ທ່ານນາງ ອີຊາແບລລາ ເປທຣຸນກາໂນ ຜູ້ອາໄສຢູ່ນະຄອນຫຼວງ ໂຣມ ໄດ້ກ່າວວ່າ “ພວກເຮົາດື່ມກາເຟຈອກທຳອິດນີ້ດ້ວຍຄວາມສຸກ ພວກເຮົາກຳລັງເລີ່ມຕົ້ນອີກຄັ້ງ ຫວັງວ່າມັນຈະເກີດຂຶ້ນກັບທຸກຄົນ ພວກເຮົາຄິດຮອດປະເພນີທີ່ວ່ານີ້ ” ອິຕາລີ ໄດ້ສູ້ທົນກັບມາດຕະການຫ້າມທີ່ເຂົ້າໆອອກໆທັງຫຼາຍນັບຕັ້ງແຕ່ປີກາຍນີ້ ເວລາທີ່ປະເທດໄດ້ກາຍເປັນນຶ່ງໃນຈຸດສູນກາງ COVID-19 ແຫ່ງທຳອິດຂອງໂລກ ທ່ານ ອາເລສຊານໂດຣ ຣັບປີນີ, ເຈົ້າຂອງຮ້ານກາເຟ ໂຕຣາລໂດ (Toraldo Café) ໄດ້ກ່າວວ່າ “ການທີ່ໄດ້ເຫັນຄົນເຂົ້າມານັ່ງອີກຄັ້ງນຶ່ງ, ຫຼັງຈາກເກືອບ 4 ເດືອນ, ໄດ້ເຮັດໃຫ້ຂ້າພະເຈົ້າມີຄວາມຮູ້ສຶກພໍໃຈເໜືອທຸກຢ່າງສຳລັບສະຖານທີ່ທີ່ໃຫຍ່ ແລະ ສຳຄັນຄືແຫ່ງນີ້ ” ອິຕາລີ ໄດ້ບັນທຶກ COVID-19 ຫຼາຍກວ່າ ສີ່ລ້ານສອງແສນກໍລະນີ, ແຕ່ການຕິດເຊື້ອໃໝ່ໄດ້ຫຼຸດ ລົງເມື່ອບໍ່ດົນມານີ້ ທ່າມກາງໂຄງການສັກຢາວັກຊີນທີ່ປະສົບຜົນສຳເລັດ ໃນຂະນະດຽວກັນ, ບັນດາເຈົ້າໜ້າທີ່ສາທາລະນະສຸກ ເຢຍຣະມັນ ໄດ້ກ່າວວ່າ ລະດັບຄວາມສ່ຽງໄວຣັສໂຄໂຣນາໃນປະເທດດັ່ງກ່າວແມ່ນໄດ້ຫຼຸດລົງຈາກສູງຫຼາຍມາເປັນສູງ ແຕ່ເຂົາເຈົ້າໄດ້ເຕືອນວ່າມັນບໍ່ໄດ້ໝາຍຄວາມວ່າໂຣກລະບາດໄດ້ຈົບລົງແລ້ວ ທ່ານ ເຈັນສ໌ ສປານ, ລັດຖະມົນຕີສາທາລະນະສຸກຂອງ ເຢຍຣະມັນ ໄດ້ກ່າວວ່າ “ມັນໝາຍຄວາມວ່າຄື້ນທີສອງ ແລະ ສາມ, ເຊິ່ງແມ່ນສະຖານະການທີ່ຫຍຸ້ງຍາກຫຼາຍ, ໄດ້ຫຼຸດລົງແລ້ວ ຕົວເລກແມ່ນດີກວ່າທີ່ມັນໄດ້ເປັນຫຼາຍ ແຕ່ລະດັບ “ສູງ” ຍັງໝາຍຄວາມວ່າມັນຍັງມີຄວາມສ່ຽງຢູ່, ແລະ ຖ້າພວກເຮົາບໍ່ລະມັດລະວັງ, ມັນອາດປ່ຽນແປງອີກຢ່າງວ່ອງໄວຫຼາຍ ” ຕົວເລກຂອງກໍລະນີໃໝ່ປະຈຳອາທິດໄດ້ຕົກລົງປະມານ 30 ຄົນຕໍ່ຜູ້ອາໄສຢູ່ໃນ ປະເທດ 100,000 ຄົນ ແລະ ໃນປະເທດ ອິສຣາແອລ, ເປັນວັນທີ່ພິເສດຫຼາຍ ມາດຕະການຫ້າມເກືອບໝົດທຸກອັນແມ່ນໄດ້ຖືກຍົກເລີກ, ເຮັດໃຫ້ບັດຢາວັກຊີນສີຂຽວທີ່ຖືກຮຽກຮ້ອງໃຫ້ໃຊ້ສຳລັບການເຂົ້າໃນສະຖານທີ່ສາທາລະນະນັ້ນບໍ່ຈຳເປັນຕ້ອງໄດ້ໃຊ້ອີກຕໍ່ໄປ ທ່ານ ເຮຊີ ເລວີ, ລັດຖະມົນຕີກະຊວງສາທາລະນະສຸກຂອງ ອິສຣາແອລ ໄດ້ ກ່າວວ່າ “ຫຼັງຈາກການກັກບໍລິເວນ ແລະ ການປິດຕ່າງໆ, ພ້ອມກັບມາດຕະການຫ້າມທັງໝົດທີ່ພວກເຮົາໄດ້ປະສົບນັ້ນ, ຕອນນີ້ ພວກເຮົາໄດ້ເປີດທຸກໆກິດຈະກຳໃນ ອິສຣາແອລ ຄືນ ແລະ ບໍ່ມີການໃຊ້ບັດຜ່ານສີຂຽວອີກຕໍ່ໄປ ” ດ້ວຍປະຊາກອນ 9 ລ້ານ 3 ແສນຄົນ, ອິສຣາແອລ ໄດ້ສັກຢາວັກຊີນ Pfizer ໂດສທຳອິດ 5 ລ້ານ 4 ແສນຄັ້ງ ແລະ ຢ່າງໜ້ອຍ 5 ລ້ານ 1 ແສນຄັ້ງສຳລັບໂດສທີສອງ